钦定古今图书集成/明伦汇编/家范典/第030卷 > 《驾出北郭门行》阮瑀
## 钦定古今图书集成/明伦汇编/家范典/第030卷 > 《驾出北郭门行》阮瑀

驾出北郭门，马樊不肯驰。下车步踟躇，仰折枯杨枝。
顾闻丘林中，噭噭有悲啼。借问啼者出，何为乃如斯？
亲母舍我没，后母憎孤儿。饥寒无衣食，举动鞭捶施。
骨消肌肉尽，体若枯树皮。藏我空室中，父还不能知。
上冢察故处，存亡永别离。亲母何可见，泪下声正嘶。
弃我于此间，穷厄岂有赀。传告后代人，以此为明规。